ปกติ ปจด มาไม่ปกติค่ะ บางเดือนกลางเดือน บางเดือนปลายเดือนค่ะ เมื่อวันที่ 23 พ.ค. ประจำเดือนมาล่าสุดค่ะ และได้มีเพศสัมพันธ์กับแฟนช่วงวันที่ 5 มิ.ย. ค่ะ ไม่ได้ป้องกันแต่หลั่งนอก จนถึงวันนี้ประจำเดือนนังไม่มาเลยค่ะ ซื้อที่ตรวจครรภ์มาตรวจแล้วขึ้นขีดเดียวค่ะ แบบนี้มีโอกาสตั้งครรภ์ไหมคะ กังวลมากไปเลยค่ะ
สวัสดีค่ะ หากประจำเดือนมาวันที่ 23 พ.ค. แล้วได้มีเพศสัมพันธ์วันที่ 5 มิ.ย. ก็จะถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ตรวจหาการตั้งครรภ์ดูแล้ว หลังจากที่ประจำเดือนไม่มา แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ